armvectores/hy_wikipedia_2023 huggingface dataset:
Գեներալ Թոմ-Թամ

Գեներալ Թոմ-Թամ (հունվարի 4, 1838(1838-01-04), Բրիջպորտ, Կոնեկտիկուտ, ԱՄՆ - հուլիսի 15, 1883(1883-07-15), Բրիջպորտ, Կոնեկտիկուտ, ԱՄՆ), կարճահասակ, լայն ճանաչում ստացած ինչպես Ֆինեաս Բարնումի կրկեսի դերասան։
Ծնվել է Բրիջպորտում՝ Կոննեկտիկուտ նահանգ, ԱՄՆ։ Նրա ծնողները եղել են միջահասակ։ Նա ծնվելիս եղել է խոշոր երեխա. (կշռել է 4,3 կգ), սակայն վեց ամսական հասակում դադարել է աճել և մինչ դեռահասության տարիքը մնացել է 0,64 մ հասակով, դրանից հետո սկսել է աճել և 18 տարին լրանալիս հասել է 0,89 մ։ 5 տարեկան հասակում նա վարձվել է Բարնումի կողմից իր թանգարանի ներկայացումներում և շարժական ցուցահանդեսներում ցուցադրելու համար։ Հենց Բարնումն է նրան սովորեցրել երգել, պարել։


== Ծանոթագրություններ ==


== Հղումներ ==
«Sideshow Ephemera Gallery: General Tom Thumb» by James G. Mundie — Կենսագրական էսսե լուսանկարներով
«Tom Thumb» at the Disability History Museum
«Tom Thumb»։ Theatre and Performance։ Victoria and Albert Museum։ Արխիվացված է օրիգինալից 2011-01-09-ին։ Վերցված է փետրվարի 15, 2011
Եվգենի Սավոյացի

Եվգենի Սավոյացի (Eugen von Savoyen, հոկտեմբերի 18, 1663(1663-10-18)[…], Փարիզ - ապրիլի 21, 1736(1736-04-21)[…], Վիեննա, Հաբսբուրգի միապետություն), արքայազն, ավստրիական զորավար, ռազմական և քաղաքական գործիչ։ Ֆելդմարշալ (1693), գեներալիսսիմուս (1697)։ Առաջին անգամ աչքի է ընկել 1683-ին թուրքերի դեմ մղված Վիեննայի ճակատամարտում։ 1689-ից գլխավորելով Իտալիայում գտնվող ավստրական զորքերը՝ հաղթանակներ է տարել ֆրանսիացիների դեմ։ 1697-ին Զենտայի մոտ ջախջախել է թուրքերին՝ ստիպելով կնքել Կարլովիցի հաշտությունը (1699)։ Իսպանական ժառանգության համար մղվող պատերազմում (1701 -1714) հաղթել է ֆրանսիական, ֆրանս-բավարական զորքերին (1704, 1706, 1709), իսկ 1712-ին պարտություն է կրել։ 1716-1718-ի ավստրո-թուրքական պատերազմում հաղթել է թուրքերին ն գրավել Բելգրադը (1717)։ 1714-1724-ին եղել է Հարավային Նիդերլանդների փոխարքա, ճնշել հակահաբսբուրգյան շարժումը։ Հանդես է եկել Ավստրիայի, Պրուսիայի և Ռուսաստանի համագործակցության օգտին՝ ընդդեմ Ֆրանսիայի և Թուրքիայի։ Նա մի շարք բարեփոխումներ է մտցրել բանակում։ Ստեղծել է եզակի գրադարան և արվեստի հուշարձանների հավաքածու։


== Ծանոթագրություններ ==
Խաջա-Նաբա

Խաջա-Նաբա, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
(8121) Ալտդորֆեր

(8121) Ալտդորֆեր (անգլ.՝ Altdorfer), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,238109 ա. մ., առավելագույնը մոտենում է 2,0135 ա. մ. հեռավորության վրա և հեռանում 2,4627 ա. մ.։ Արեգակի շուրջ մեկ ամբողջական պտույտ է կատարում 1222,98 երկրային օրվա ընթացքում, իր ուղեծրով շարժվելով միջինում 0,294362 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8121) Ալտդորֆեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստելա

Ստելա (հուն. στήλη - սյուն), ուղղաձիգ կանգնեցված սալաքար է արձանագրություններով կամ հարթաքանդակներով, հին աշխարհում մասնավորապես անտիկ Հունաստանում։ Ստելաները ծառայում էին որպես մահարձան, հաճախ կատարում սահմանազատման քարի դեր, կանգնեցվում որևէ կարևոր իրադարձություն (օրինակ՝ նոր օրենք) հավերժացնելու համար։ուղղաձիգ կանգնեցված սալաքար՝ արձանագրությունով կամ հարթաքանդակով։ ժամանակակից արվեստում ստելայի ձևը հաճախ օգտագործվում է ոչ միայն մահարձաններ, այլև ուրիշ հուշարձաններ կերտելիս։


== Տես նաև ==
Կոթող
Մենհիր
Դոլմեն
Վիշապ
Կրոմլեխ


== Ծանոթագրություններ ==
Չեկիստի տուն (Նիժնի Նովգորոդ)

Չեկիստի տուն (ռուս.՝ Дом-коммуна «Дом чекиста»),  կառույց Նիժնի Նովգորոդում։ Գտնվում է Մալայա Պոկրովսկայա փողոցի 16 հասցեում։


== Պատմություն ==
Կառուցվել է 1932 թվականին ճարտարապետ Ալեքսանդր Տյուպիկովի նախագծով կոնստրուկտիվիզմ ոճով։ Սկզբում շենքը գործել է որպես կոմունալ տուն, այսինքն ունեցել է ինչպես բնակելի, այնպես էլ հանրային տարածքներ`ակումբ, պարի, թատրոնի և սպորտային դահլիճներ։
1950-ական թվականների կեսերին բնակելի մասը հանձնվել է վարչական տարածքին։ Կառույցում տեղակայվել է Դերժինսկու անվան մշակույթի պալատը, ապա՝ մշակույթի տունը։ 1982 թվականից շենքն ունի պատմության և ճարտարապետության հուշարձանի կարգավիճակ։ 1990-ական թվականներին շենքը խարխլվել է, Մշակույթի տունը փակվել է և գրեթե լքվել։
2011 թվականին շենքը դաշնային սեփականությունից վաճառվել է «Կոմպլեքս-Ստրոյ» ՍՊԸ-ին։ Նոր սեփականատերը նախատեսել է վերակառուցել շենքը և այն դարձնել միջազգային դասի հյուրանոց։ Ինժեներա- երկրաբանական հետազոտությունները ցույց են տվել, որ շենքի հիմքերը դարձել են անպետք, և այն կարող է փլուզվել, ինչը բարդացնում է վերականգնումը:
2013 թվականի գարնանը շենքը պարիսպապատվել է վերականգնման համար, որը 2016 թվականին դեռևս չի սկսվել։


== Պատկերասրահ ==

		


== Ծանոթագրություններ ==


== Արտաքին հղումներ ==
Дом-коммуна «Дом чекиста» (Объект культурного наследия)(չաշխատող հղում)
«Дом чекиста» в Нижнем Новгороде. История вопроса // ГТРК «Культура», 18.04.2012 Archived 2012-05-14 at the Wayback Machine.
Տոպորի (այլ կիրառումներ)

Տոպորի, կարող է վերաբերել՝

Տոպորի - գյուղ, Ուկրաինայի Ժիտոմիրի մարզի Ռուժինսկի շրջանում
Տոպորի - գյուղ, Ուկրաինայի Խմելնիցկիի մարզի Իզյասլավի շրջանում
Կրիտոն (Պլատոն)

Կրիտոն կամ Պատշաճի մասին - Պլատոնի Սոկրատեսյան շրջանին դասվող կարճ տրամախոսություններից մեկն է։ Երկխոսության ոճով շարադրված աշխատությունում Սոկրատեսի վաղեմի ընկեր ու աշակերտ Կրիտոնը այցելել է նրան բանտում։ Կրիտոնը լուր է բերել դելոսյան պատվիրակության վերադարձի մասին, իսկ դա նշանակում է, որ շուտով Սոկրատեսի մահապատիժը պիտի ի կատար ածվի (43a - 44b)։


== Նկարագրություն ==
Կրիտոնը ասում է, որ Սոկրատեսի մահը մեծագույն կորուստ կլինի իր և մյուս ընկերների համար, և բազմությունը հետագայում կարող է մեղադրել իրենց այն բանի համար, որ չեն փորձել փրկել ընկերոջը։ Սոկրատեսն առարկում է, նշելով, որ բազմությունը չի կարող գործել մեծագույն չարիքը, ինչպես նաև մեծագույն բարիքը, և հետևաբար բազմության կարծիքը չարժե հաշվի առնել (44 b-d)։
Կրիտոնը առաջարկում է իր ընկերների օժանդակությունը Սոկրատեսին բանտից փախցնելու և Աթենքից դուրս ապաստան տրամադրելու հարցում։ Մահապատժից հրաժարվելով՝ Սոկրատեսն ըստ Կրիտոնի կրկնում է իր թշնամիների անարդարությունը։ Բացի այդ, նա բախտի քմահաճույքին է թողնում իր ընտանիքն ու զավակներին (44e - 46a)։
Սոկրատեսն առաջարկում է քննել իրադրությունը և շարժվել՝ առաջնորդվելով ոչ թե բազմության կարծիքով, այլ ճշմարիտ համոզմունքով։ Առաջնորդել կարող է նման հարցում, ոչ թե բազմությունը, այլ միայն քչերը։ Մինչդեռ Կրիտոնի փաստարկները հիմքում ունեն ճշմարտությանը ոչ հասու մեծամասնության կարծիքը։ Սոկրատեսը և Կրիտոնը նախկինում զրուցելով միշտ համաձայնել են, որ անարդարությունը չի կարելի անարդարությամբ և չարիքին չարիքով պատասխանել։ Հետևաբար հարկ է չխախտել արդարությունը և կատարել դրա թելադրած պահանջները (46b - 49e)։
Իր խոսքը Սոկրատեսը կառուցում է պետության անձնավորված օրենքների անունից։ Օրենքներն են հաստատում ամուսնության, քաղաքացիների դաստիարակության կարգը և ինչ-որ իմաստով ծնողներից առավել կարևոր են։ Հետևաբար օրենքներ խախտելն անթույլատրելի է։ Նրանք, ովքեր համաձայն չեն օրենքների հետ, կարող են հեռանալ պետությունից, սակայն մնացողը պարտավոր է հնարազանդվել նրանց (50 a-51c)։
Բացի այդ, դատավարության ընթացքում Սոկրատեսն իրավունք ուներ իր համար աքսոր պահանջել, ինչպես՞ կարող է ուրեմն այդ չանելուց հետո այժմ դեմ գնալ օրենքներին։ Սոկրատեսի փախուստի դեպքում նրա մերձավորները կենթարկվեն հետապնդումների, իսկ ինքը չի ընդունվի օտար պետության մեջ, չի վայելի հարգանք և չի կարողանա արդարության կոչ անել ուրիշ մարդկանց, և հետագայում որպես օրինախախտ չի ընդունվի օտարերկրյա օրենքների (որոնք եղբայրակից են երկրայիններին) կողմից։ Այս փաստարկներն արձագանքում են Սոկրատեսի սրտում ինչպես կորիբանտների սրնգի ձայնը, այնպես որ հակառակ Կրիտոնի աղերսների Սոկրատեսը հրաժարվում է փախուստից (52a - 54a)։


== Հայերեն թարգմանություն ==
Պլատոնի տրամախոսություններն ու մասնավորապես Կրիտոնն առաջին անգամ հայերեն թարգմանությամբ լույս է տեսել Իմացության գրադարան շարքի շրջանակներում՝ 4 հատոր կազմող հրատարակության 1-ին հատորում։ Հին հունարենից թարգմանել է Սերգեյ Ստեփանյանը։ Լույս է տեսել 2005 թվականին։ 
Թարգմանությունն արվել է Plato, Euthypro, Apology, Crito, Phaedo, Phaedrus (Loeb Classical Library, Volume I, Harvard University Press) հին հունարեն / անգլերեն հրատարակությունից։ 


== Ծանոթագրություններ ==
Հո Շի Մին

Հո Շի Մին (վիետնամերեն՝ 胡志明, ծնված որպես Նույեն Շին Կուն [Nguyễn Sinh Cung] մայիսի 19, 1890(1890-05-19)[…], Kim Liên, Ֆրանսիական Հնդկաչին - սեպտեմբերի 2, 1969(1969-09-02)[…], Հանոյ, Հյուսիսային Վիետնամ), վիետնամցի մարքսիստ-լենիստական քաղաքական գործիչ, հեղափոխական, Վիետնամի աշխատավորների կուսակցության (ՎԱԿ) կոմունիստական կուսակցության նախագահ, Հյուսիսային Վիետնամի վարչապետ (1945-1955) և նախագահ (1945-1969)։
1911 թվականից հեռացել է Վիետնամից։ 1912-1916 թվականներին, որպես նավաստի և բեռնակիր աշխատել է ֆրանսիական և անգլիական նավերի վրա։ Բնակվել է Մեծ Բրիտանիայում և ԱՄՆ-ում (1916-1919 թվականներին), իսկ 1919 թվականից՝ Ֆրանսիայում։ 1920 թվականին մասնակցել է Ֆրանսիայի սոցիալիստական կուսակցության Տուրի համագումարին, որտեղ ստեղծվել է Ֆրանսիայի կոմունիստական կուսակցությունը, և մտել դրա շարքերը։ Մասնակցել է նաև Կոմինտերնի հինգերորդ (1924) և յոթերորդ (1935) համագումարներին։ 1925 թվականին Վիետնամի կոմունիստական խմբերի բազայի վրա ստեղծել է Վիետնամի հեղափոխական երիտասարդության ընկերությունը։ 1930 թվականին նրա ղեկավարությամբ երկրի բոլոր կոմունիստական կազմակերպությունները միավորվեցին Հնդկաչինի կոմունիստական կուսակցության մեջ։ Հեղափոխական գործունեության համար բազմիցս ձերբակալվել և բանտարկվել է, 1929 թվականին, հեռակա կարգով, դատապարտվել է մահապատժի։ 1934-1938 թվականներին սովորել է Արևելքի աշխատավորների կոմունիստական համալսարանում, աշխատել Մոսկվայում։ 1941 թվականին վերադարձել է հայրենիք, որտեղ նրա ղեկավարությամբ, Երկրորդ համաշխարհային պատերազմի տարիներին, ծավալվեց հեղափոխական շարժում ընդդեմ ֆրանսիական գաղութարարների և Կայսերական Ճապոնիայի։ 1941 թվականին Հո Շի Մինի ղեկավարությամբ ստեղծվեց Վիետնամի անկախության համար պայքարի լիգան, և նա ընտրվեց որպես նախագահ։ 1945 թվականի Օգոստոսյան հեղափոխության հաղթանակից հետո Մինն ընտրվել է ՎԴՀ ժամանակավոր կառավարության նախագահ, 1946 թվականի մարտից՝ ՎԴՀ նախագահ։ 
Կուսակցության համագումարում (1951), որտեղ Հնդկաչինի կոմունիստական կուսակցությունը անվանափոխվեց Վիետնամի աշխատավորների կուսակցության (1976 թվականից՝ Վիետնամի կոմունիստական 2-րդ կուսակցություն), ընտրվեց կուսակցության նախագահ, միաժամանակ (1956-1960)՝ գլխավոր քարտուղար։ 1955 թվականից եղել է Վիետնամի հայրենասիրական ճակատի պատվավոր նախագահ։
Քաղաքական գործունեությունից զատ, եղել է նաև գրող-հրապարակախոս, բանաստեղծ և լրագրող։ Ստեղծագործել է ֆրանսերեն, չինարեն և վիետնամերեն լեզուներով։


== Ծանոթագրություններ ==
Գյոմուր (հանքային աղբյուր)

Անվան այլ կիրառումների համար տե՛ս՝ Գյոմուր (այլ կիրառումներ)Գյոմուր, հանքային աղբյուր Նախիջևանի Ինքնավար Հանրապետության Շահբուզի շրջանում, Գյոմուր գյուղից մետ 2 կմ հեռաավորության վրա։


== Ծանոթագրություններ ==
Ջորջո

Ջորջո ( իտալերեն՝ Giorgio) հունական ծագումով իտալական անուն է, համապատասխանում է հայկական Գևորգ անվանը։


== Կրողները ==
Ջորջո Վազարի` (Giorgio Vasari, 1511-74 թթ.)` նկարիչ
Ջորջո Կյելլինի` (Giorgio Chiellini, *1984 թ.)` ֆուտբոլիստ
Ջորջո դե Կիրիկո` (Giorgio de Chirico, 1888-1978 թթ.)` նկարիչ
Ջորջո Մորանդի` (Giorgio Morandi, 1890-1964 թթ.)` նկարիչ
Ջորջո Ստրեհլեր` (Giorgio Strehler, 1921-97 թթ.)` ռեժիսոր
Փհենյանի դպրոցականների պալատ

Փհենյանի դպրոցականների պալատ, արտադասարանական ուսումնական հաստատությունը Կորեայի Ժողովրդա-դեմոկրատական Հանրապետության մայրաքաղաք Փհենյանում։ Գտնվում է մայրաքաղաք Փհենյանի կենտրոնական հատվածում։
Շենքի բացման արարողությունը կայացել է 1967 թվականի ապրիլի 16-ին։ Այնտեղ հիմնականում հաճախում են մայրաքաղաքի տարրական ու միջնակարգ դպրոցների աշակերտները։ Փհենյանի դպրոցականների պալատը հաճախ շփոթում են Մանգյոնդե շրջանի դպրոցականների պալատի հետ։
Դպրոցականների պալատը բաղկացած է երկու շենքերից՝ իննը հարկանի և հինգ հարկանի։ Շենքի ընդհանուր մակերեսը կազմում է 50 հազար մ², իսկ տարածքի ընդհանուր մակերեսը՝ 110 հազար մ²։ Իննը հարկանի շենքի բարձրությունը կազմում է 48 մետր։ Շենքում տեղակայված են 1100 նստատեղ ունեցող թատերասրահ և սպորտային դահլիճ, որը միաժամանակ կարող է տեղակայել մինչև 500 մարդու։ Ընդհանուր առմամբ շենքում գործում է մոտ 500 տարբեր խմբակ ու բաժին։
Դպրոցականների պալատը հանդիսանում է հյուսիսկորեական մայրաքաղաքի ամենահայտնի հանրային հաստատություններից մեկը՝ Գեղարվեստական թատրոնի, Կրթության ազգային պալատի, Փհենյանի թիվ 1 հանրախանութի հետ միասին։
Կառույցը հետաքրքրության օբյեկտ է հանդիսանում զբոսաշրջիկների համար։ Նաև, որոշ տվյալներով, այն ներառված է այդ երկիր այցելող զբոսաշրջիկների էքսկուրսիոն ծրագրերում։


== Ծանոթագրություններ ==


== Գրականություն ==
브리테니커 대백과사전【1996년 판, 제 28권 재칼-중국】-조선민주주의인민공화국 항목
Սևիերի շրջան (Արկանզաս)

Սևիեր (անգլ.՝ Sevier County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.461 կմ² է, բնակչությունը՝ 17.058 մարդ (2007 թ. տվյալներով)։ Շրջկենտրոնն է Դե Քուին բնակավայրը։ Կազմավորվել է 1828 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքումArchived 2011-06-07 at the Wayback Machine.
Եվրատեսիլ 1961 երգի մրցույթ

«Եվրատեսիլ 1961 երգի մրցույթ», մրցույթի պատմության մեջ 6-րդը։ Տեղի ունեցավ Ֆրանսիայի Կանն քաղաքում։ Մասնակցում էր 16 երկիր։
Մրցույթում հաղթեց Լյուքսեմբուրգը ներկայացնող Ջեն-Քլաուդ Պասկալի "Nous les amoureux" երգը՝ հավաքելով 31 միավոր։
Սեն Պուրսեն սյուր Սյուլ (կանտոն)

Անվան այլ կիրառումների համար տե՛ս՝ Սեն Պուրսեն սյուր Սյուլ (այլ կիրառումներ)Սեն Պուրսեն սյուր Սյուլ (ֆր.՝ Saint-Pourçain-sur-Sioule), կանտոն Ֆրանսիայում։ Գտնվում է Օվերն մարզի Ալյե դեպարտամենտում։ Մտնում է Մուլեն շրջանի կազմի մեջ։
Համայնքի INSEE կոդ՝ 0326։
Սեն Պուրսեն սյուր Սյուլ կանտոնի մեջ հաշվվում է 14 կոմունա, որից գլխավորն է Սեն Պուրսեն սյուր Սյուլը։


== Կանտոնի կոմունաներ ==


== Բնակչություն ==
Կանտոնի բնակչությունը 2007 թվականին կազմում էր 10 789 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Ալյե դեպարտամենտի կոմունաների բնակչությունը INSEE կայքում
Սեն Պուրսեն սյուր Սյուլ կանտոնի տեղադիրքը Ֆրանսիայի քարտեզի վրա(չաշխատող հղում)
Տրետյակովո (այլ կիրառումներ)

Տրետյակովո, կարող է վերաբերել՝

Տրետյակովո - գյուղ Ռուսաստանի Ալթայի երկրամասի Տրետյակովսկի շրջանի կազմում։
Տրետյակովո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Տրետյակովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
1712

1712 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1712 թվականն է, 
XVIII դարի 12-րդ տարին։


== Դեպքեր ==


== Ծնունդներ ==
հունիս 14 - Սայաթ-Նովա (Հարություն Սայադյան), գուսան-երգիչ (վ.1795)


== Մահեր ==
Կարեն Արամայիսի Առաքելյան

Անվան այլ կիրառումների համար տե՛ս՝ Կարեն Առաքելյան (այլ կիրառումներ)Կարեն Արամայիսի Առաքելյան, (հունիսի 2, 1964, Ստեփանակերտ - սեպտեմբերի 3, 1992, Ղազանչի, Մարտակերտի շրջան), հայ ազատամարտիկ-հրամանատար։


== Կենսագրություն ==
1982-1984 թվականներին ծառայել է Գերմանիայում տեղակայված ԽՍՀՄ զորախմբում։ Շարժման ժամանակ Առաքելյանը գործել է ընդհատակում, աջակցել զինագործներին, մասնակցել զենքի ձեռքբերման և տեղափոխման աշխատանքներին։ 1990 թվականին բանտարկվել է և նույն թվականի վերջին ազատվել։ Ստեղծել է կամավորական ջոկատ և Մարտակերտի շրջանում պարտիզանական մարտերով պայքարել հակառակորդի դեմ։ 1991-1992 թվականներին եղել է շտաբի պետ, վաշտի հրամանատար, ապա՝ Խաչենի գումարտակի հրամանատար։ 1991-1992 թվականներին մասնակցել է Մարտակերտի (Կիչան, Սրխավենդ, Մարտակերտ, Ղազանչի, Խաչենի հովիտ) շրջանի ինքնապաշտպանական մարտերին։ Ղազանչի գյուղի ինքնապաշտպանական մարտերի ժամանակ վիրավորվել է, մահացել հոսպիտալում։
Հետմահու պարգևատրվել է Արցախի Հանրապետության «Մարտական խաչ» 1–ին աստիճանի շքանշանով։ Թաղված է Ստեփանակերտում։
Մարիա Բրանիա դե Դիեգո

Մարիա Բրանիա դե Դիեգո (իսպ.՝ María Braña de Diego, 1912, Մադրիդ, Իսպանիա - հոկտեմբերի 27, 2007(2007-10-27), Սարագոսա), իսպանացի հնագետ, ուսուցչուհի, Իսպանիայի թանգարանների ֆոնդապահ։ Աշխատել է Կորդովայի թանգարանում, Պրադոյի թանգարանում, Ազգային հնագիտական թանգարանում և Իսպանիայի ժողովրդական թանգարանում։ Եղել է Սեգովիայի շրջանային պատմական արխիվի առաջին տնօրենը և Համալսարանական կանանց իսպանական միության նախագահը (AEMU)։


== Կենսագրություն ==
Մարիա Բրանիա դե Դիեգոն ծնվել է 1912 թվականին Իսպանիայի մայրաքաղաք Մադրիդում։ Սովորել է Էսկուելա ինստիտուտում։ 1933 թվականին մասնակցել է Միջերկրական ծովով համալսարանական շրջագայությանը, որն ուղենիշ հանդիսացավ իսպանական հնագիտության համար և բազում իսպանացիներ ներգրավեց դիսցիպլինի մեջ։ Ընդունվեց Մադրիդի Կոմպլուտենսե համալսարան, որտեղ ուսումնասիրում էր փիլիսոփայություն և հումանիտար գիտություններ։ 1945 թվականին մտավ ֆոնդապահների, գրադարանավարների և հնագետների խմբակ։ Առաջին աշխատավայրը Ազգային հնագիտական թանգարանն էր։ Այնուհետև տեղափոխվեց Սեգովիայի պատմական արխիվ (իսպ.՝ Archivos Históricos de la Delegación de Hacienda de Segovia)։ Այնտեղից տեղափոխվեց Տոլեդոյի հնագիտական թանգարան և մինչև 1950 թվականի սեպտեմբերի 29-ը զբաղեցնում էր թանգարանի տնօրենի պաշտոնը։ 1950 թվականին տեղափոխվեց Ազգային հնագիտական թանգարան։ 1960-ական թվականներին նախագահում էր Համալսարանական կանանց իսպանական միությունը։ 1971 թվականին տեղափոխվեց Պրադոյի թանգարան։
Իսպանիայի քաղաքացիական պատերազմի ժամանակ Կասպեի որբերի քոլեջում աշխատում էր որպես ուսուցչուհի, որոնց հետ փախուստի դիմեց՝ հասնելով Կատալոնիա։ Բռնապետության ժամանակ ճնշումների ենթարկվեց։ Կյանքի վերջին տարիներին մասնակցեց Fundación Politeia-ին։
Մահացել է 2007 թվականի հոկտեմբերի 27-ին 95 տարեկան հասակում։


== Ծանոթագրություններ ==
OpenVAS

OpenVAS (Open Vulnerability Assessment System, խոցելիության գնահատման բաց համակարգ, նախկին անունը GNessUs), ֆրեյմվորք, որը կազմված է մի քանի սերվիսներից և հավելվածներից, որոնք թույլ են տալիս որոնել և ցանցում գտնել թիրախի խոցելիությունը։
OpenVAS բոլոր ապրանքանիշները ազատ են։ Ծրագրերի մասերի մեծ մասը թողարկվում են GPL լիցենզիայով։


== Պատմություն ==
OpenVAS նախագիծը GNessUs անունով, սկսեց աշխատել որպես խոցելիություն հայտնաբերող ծրագիր բաց ներքին Nessus կոդով, որը մշակվել է Tenable Network Security ընկերության կողմից, սակայն 2005 թվականին ընկերությունը որոշեց փակել ներքին կոդը և դարձնել այն փակ ծրագրային ապահովում։ OpenVAS-ը սկզբնական շրջանում ներկայացվել է եղել  Portcullis Computer Security-ին, իսկ հետո Slashdot ընկերությանը։ Ներկա պահին ծրագիրը պատկանում է Greenbone Networks GmbH գերմանական ընկերությանը։
OpenVAS նախագիծը ներկա պահին ապահովվում է Software in the Public Interest։


== Փաստաթղթավորում ==

OpenVAS-ի պրոտոկոլի կառուցվածքը մանրամասն փաստաթղթավորված է ։


== Ծանոթագրություններ ==


== Արտաքին հղումներ ==
OpenVAS-ի պաշտոնական կայք
OpenVAS-ի օգտատերերի ռուսական խումբ
Nessus և NexPose տեստավորում(չաշխատող հղում)
Ալյոշա Աբրահամյան

Ալյոշա Վարոսի Աբրահամյան (օգոստոսի 28, 1945(1945-08-28), Լենինական, Հայկական ԽՍՀ, ԽՍՀՄ - օգոստոսի 26, 2018(2018-08-26), Երևան, Հայաստան), ֆուտբոլի հայ դարպասապահ, ԽՍՀՄ սպորտի վարպետ։


== Կենսագրություն ==
1966-1978 թվականներին Երևանի «Արարատի» կազմում հանդես է եկել ԽՍՀՄ առաջնության բարձրագույն խմբում, անցկացրել 276 խաղ։ 1973 թվականին դարձել է ԽՍՀՄ չեմպիոն, 1971 և 1976 (գարնանային) թվականների առաջնությունների արծաթե մեդալակիր, 1973 և 1975 թվականների ԽՍՀՄ գավաթակիր։ Մրցելույթներն ավարտելուց հետո անցել է մարզչական աշխատանքի։
2013 թ. հոկտեմբերի 10-ին Հայկական ֆուտբոլի զարգացման գործում ներդրած նշանակալի ավանդի և ձեռք բերած փայլուն նվաճումների համար պարգևատրվել է «Հայրենիքին մատուցած ծառայությունների համար» 1-ին աստիճանի մեդալով։


== Ծանոթագրություններ ==
Ֆոլկների շրջան (Արկանզաս)

Ֆոլկներ (անգլ.՝ Faulkner County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.676 կմ² է, բնակչությունը՝ 113.237 մարդ (2007 թ. տվյալներով)։ Շրջկենտրոնն է Քոնուեյ բնակավայրը։ Կազմավորվել է 1873 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
Լեսկա

Լեսկա (ռուս.՝ Леска), գետ Ռուսաստանում, հոսում է Իվանովոյի մարզում։ Գետաբերանը տեղակայված է Լյուլեքս գետի ձախ ափին՝ 39 կմ հեռավորության վրա։ Գետի երկարությունը 12կմ է։ Լեսկայի ակունքը հոսում է գարնանը հարավում Բարիշսկի գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010301112110000033440
Հիդրոլոգիական ուսումնասիրությունների կոդը - 110003344
Ավազանի կոդը - 09.01.03.011
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լևոն XI

Լևոն XI (լատ.՝ Leo PP. XI; աշխարհիկ կյանքում Ալեքսանդրո Օտավիանո Մեդիչի, իտալերեն՝ Alessandro Ottaviano de' Medici, հունիսի 2, 1535, Ֆլորենցիա - ապրիլի 27, 1605(1605-04-27)[…], Հռոմ, Պապական մարզ), Հռոմի Պապ  1605 թվականի ապրիլի 1-ից մինչև ապրիլի 27-ը։


== Կենսագրություն ==


=== Ծագումը ===
Հռոմի չորրորդ Պապը, ով եղել է Մեդիչիների տոհմից։ Ալեսանդրոն ծնվել է Ֆլորենցիայում 1535 թվականի հունիսի 2-ին և եղել է Օտավիանո Մեդիչի և Ֆրանչեսկա Սալվիատիի որդին։ Մայրական կողմից՝ Լևոն X զարմիկը։ Օտավիանոյի արքայազն Մեդիչա Բերնարդետոյի արյունակից եղբայրը։
Ալեսանդրոն ծառայել է որպես դեսպան Ֆլորենցիայում Հռոմի Պապ  Պիոս V պալատում 1569-1584 թվականներին։ 
Գրիգոր XIII 1573 թվականին նրան դարձրեց Պիստոայի եպիսկոպոս, իսկ այնուհետև՝ Ֆլորենցիայի արքեպիսկոպոս։ 1583 թվականին նա պապից ստացավ կարդինալի գլխարկը։ Մեկ օրում Ջամբատիստ Կաստանյայի, Նիկոլո Սֆրոնդրատիի և Ջովաննի Անտոնիո Ֆակինետի դե Նուչեյի հետ, որոնք հաջորդաբար զբաղեցրին պապական աթոռը,  դարձավ կարդինալ (համապատասխանաբար՝ Ուրբանոս VII, Գրիգոր XIV և Իննոկենտիոս IX): Հանգամանքների բերումով թվարկված կարդինալներից ոչ ոք տարուց ավել չմնացին աթոռին։
1596 թվականին Կլեմենտ VIII նրան որպես պատվիրակ ուղարկեց Ֆրանսիա, որտեղ թագուհին Մարիա Մեդիչին էր։ Ալեսանդրոն սուրբ Ֆիլիպ Ներիի ընկերն ու աշակերտն էր։


== Կոնկլավ և պապականություն ==
1605 թվականի մարտի 14-ին` Կլիմենտ VIII մահից հետո 11 տարի անց, 62 կարդինալ սկսեցին կոնկլավը։ Պապական աթոռը ցանկանում էին զբաղեցնել պատմաբան Բարոնի Կեսարը և հայտնի ճիզվիտ Ռոբերտ Բելարմին։ 1605 թվականին կարդինալ Մեդիչին ընտրվեց Հռոմի Պապ։ Նա վերցրեց Լևոն XI անունը ի պատիվ իր մեծ պապի՝ Լևոն X-ի։


== Մահը ==
Ընտրվելու ժամանակ Լևոնը համարյա 70 տարեկան էր, և նա մահացել է իր գահակալման 28-րդ օրը։ Մահը վրա է հասել Լաթերանի բազիլիկ եկեղեցում գահակալման արարողության հոգնածության արդյունքում։ Նրան կոչեցին  «Papa Lampo» — «Պապ-կայծակ», իր կարճ կառավարման համար։


== Ծանոթագրություններ ==


== Արտաքին հղումներ ==
«Лев, римские папы»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Лев XI (Алессандро Оттавиано Медичи) Archived 2013-12-20 at the Wayback Machine. на allvatican.ru.
Pope Leo XI. // Catholic Encyclopedia.: Robert Appleton Company. 1913.
Նոր-Արղանա

Նոր-Արղանա, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ստորին պալատ

Ստորին պալատ, երկպալատանի խորհրդարանում երկու պալատներից մեկը։ Չնայած անվանմանը, շատ երկրներում այս մարմինը ավելի շատ լիազորություններ ունի քան, վերին պալատը։


== Ընդհանուր հատկանիշներ ==
Ի տարբերություն վերին պալատի, ստորին պալատը ունի հետևյալ հատկանիշները.

Իշխանություն.խորհրդարանական համակարգում
Սահմանափակումների վրա հիմնված շատ ավելի մեծ իշխանություն, քան վերին պալատին.
Կարող է անտեսեն վերին պալատը որոշ դեպքերում.
Ունի ընդհանուր վերահսկողություն բյուջեի և տնտեսական օրենքների նկատմամբ.
Կարող է բարձրացնել կառավարության անվստահության հարցը։
նախագահական համակարգում.
Մի փոքր քիչ իշխանություն, քանի որ վերին պալատն է տալիս խորհուրդներ որոշ ղեկավարության նշանակման հարցում.
Պահանջել կառավարության հրաժարականը։Կարգավիճակ.Միշտ ընտրվում է ուղղակիորեն, մինչդեռ վերին պալատը կարող է ընտրվել անուղղակի կամ չընտրվել.
Նրա անդամները կարող են ընտվել տարբեր ընտրական համակարգերով՝ ի տարբերություն վերին պալատի.
Ավելի ժողովրդական են, քան վերին պալատը, քանի որ պատգամավորները ընտրվում են բոլոր համայնքներից.
Ընտրվում են ավելի հաճախակի,
Ընտրվում են միասին, այլ ոչ ռոտացիայի սկզբունքով.
Ավելի շատ անդամ (բացառությամբ Միացյալ թագավորության)։


== Տես նաև ==
Վերին պալատ
Լորդա

Լորդա (ֆր.՝ Lordat), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09171։


== Բնակչություն ==
Համայնքի բնակչությունը 2008 թվականին կազմում էր 35 մարդ։


== Տնտեսություն ==
2007 թվականի տվյալներով 29 աշխատունակ տարիքի մարդկանցից (15-64 տարեկան) 25-ը տնտեսապես ակտիվ էին, 4-ը անգործունակ (ակտիվության ցուցանիշը 86,2 %, 1999 թվականին եղել է՝ 65,6 %)։ 25 աշխատունակ բնակիչներից 24-ը աշխատում էին (11 տղամարդ և 13 կին), անաշխատանք էր 1-ը (տղամարդ)։ 4 անգործունակ մարդկանցից 2-ը աշակերտներ կամ ուսանողներ են, 1-ը թոշակառու, 1-ը անաշխատունակ էին այլ պատճառներով։


== Տեսարժան վայրեր ==
Սուրբ Մարիամ եկեղեցի
Լորդա դղյակ (X դար)
Սուրբ Բարդուղիմեոս գագաթ
Սուլարակ գագաթ


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լորդա» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-19 
«Լորդա» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Կոստա Սերինա

Կոստա Սերինա (իտալերեն՝ Costa Serina), կոմունա Իտալիայի Լոմբարդիա մարզի Բերգամոյի գավառում։
Բնակչությունը կազմում է 914 մարդ (2008)։ Բնակչության խտությունը՝ 76 մարդ/կմ²։ Տարածքը կազմում է 12 կմ²։ Փոստային ինդեքս՝ 24010։ Հեռախոսային կոդ՝ 0345։
Բնակավայրի հովանավորն է համարվում Սուրբ Լավրենտի Ռիմսկին։ Տոնը նշվում է օգոստոսի 10-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0345 97027
Էլեկտրոնային հասցեն՝ info@comune.costaserina.bg.it
Պաշտոնական կայք՝ http://www.comune.costaserina.bg.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մանուել Լաձարի

Մանուել Լաձարի (իտալերեն՝ Manuel Lazzari, նոյեմբերի 29, 1993(1993-11-29), Մասկատ, Օման), իտալացի պրոֆեսիոնալ ֆուտբոլիստ։ Ներկայումս հանդես է գալիս Լացիոյի և Իտալիայի ազգային հավաքականի կազմում։ Խաղում է աջ կիսապաշտպանի դիրքում։


== Ակումբային կարիերա ==


=== ՍՊԱԼ ===
Ֆուտբոլիստի կարիերան Լաձարին սկսել է Իտալիայի ցածր դիվիզիիոններում հանդես եկող Մոնտեքիո Մաջորեում, Դելտա Ռովիգոյում և Ջակոմենզեում։ 2013 թվականի ամռանը նա միացավ ՍՊԱԼ-ին, որը այդ ժամանակ խաղում էր Իտալիայի չորրորդ դիվիզիոնում։ 2013-14 մրցաշրջանում ՍՊԱԼ-ը Լաձարիի հետ տեղափոխվեց Սերիա C1: Իր պրոֆեսիոնալ դեբյուտը նշեց 2014 թվականի օգոստոսի 31-ին՝ Պոնտեդերայի դեմ խաղում։ Իր առաջին գոլը խփեց 2015 թվականի սեպտեմբերի 13-ին՝ Ռիմինիի դեմ խաղում։ 2015-16 մրցաշրջանում Լաձարին անցկացրեց 31 հանդիպում առաջնությունում՝ դառնալով 1 գոլի և 3 գոլային փոխանցման հեղինակ, իսկ ՍՊԱԼ-ը հաղթեց Սերիա C1-ը՝ տեղափոխվելով Իտալիայի երկրորդ դիվիզիոն։
Իր առաջին հանդիպումը Սերիա B-ում Լաձարին անցկացրեց 2016 թվականի օգոստոսի 27-ին՝ թիմի մեկնարկային կազմում խաղադաշտ դուրս գալով Բենևենտոյի դեմ խաղում։ Նոյեմբերի 21-ին նա հեռացվեց խաղադաշտից Տրապանիի դեմ խաղում՝ ստանալով երկրորդ դեղին քարտը հանդիպման 88-րդ րոպեին։ 2017 թվականի փետրվարի 11-ին իտալացին 2 գոլային փոխանցում տվեց Վիրտուս Էնտելայի դեմ խաղում՝ օգնելով իր թիմին հաղթել 3-0 հաշվով։ 2016-17 մրցաշրջանում Լաձարին անցկացրեց 41 հանդիպում՝ դառնալով 7 գոլային փոխանցման հեղինակ և օգնելով ՍՊԱԼ-ին հաղթել Սերիա B-ն և 49 տարվա բացակայությունից հետո տեղափոխվել Իտալիայի բարձրագույն դիվիզիոն։
Իր դեբյուտը Սերիա A-ում Լաձարին նշեց 2017 թվականի օգոստոսի 20-ին՝ Լացիոյի դեմ խաղում։ Առաջին գոլը Սերիա A-ում խփեց օգոստոսի 27-ին՝ Ուդինեզեի դեմ խաղում։ 2018 թվականի մարտի 31-ին նա գոլ խփեց Ջենոայի դեմ խաղում, իսկ հանդիպումն ավարտվեց 1-1 հաշվով։ Նոյեմբերի 10-ին իտալացին 2 գոլային փոխանցում տվեց Կալյարիի դեմ խաղում։ ՍՊԱԼ-ի կազմում Լաձարին անցկացրեց 212 հանդիպում՝ դառնալով 4 գոլի հեղինակ։


=== Լացիո ===
2019 թվականի հուլիսի 12-ին Լաձարին 10 միլիոն եվրոյի դիմաց միացավ Լացիոյին, իսկ Ալեսանդրո Մուրջան տեղափոխվեց հակառակ ուղղությամբ։


== Միջազգային կարիերա ==
Իտալիայի ազգային հավաքական Լաձարին առաջին անգամ հրավիրվեց 2018 թվականի սեպտեմբերին Ռոբերտո Մանչինիի կողմից՝ Լեհաստանի և Պորտուգալիայի դեմ խաղերի համար։ Իր դեբյուտը ազգային հավաքականում նշեց սեպտեմբերի 10-ին՝ թիմի մեկնարկային կազմում խաղադաշտ դուրս գալով Պորտուգալիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 18-ի դրությամբ


=== Միջազգային վիճակագրություն ===
2019 թվականի օգոստոսի 18-ի դրությամբ


== Նվաճումներ ==


=== Ակումբային ===
ՍՊԱԼ

Սերիա C1․ 2015–16
Սերիա B․ 2016–17


== Ծանոթագրություններ ==


== Արտաքին հղումներ ==
Լաձարիի պաշտոնական Ինստագրամի էջը
Լաձարին transfermarkt-ում
Լաձարին soccerbase.com-ում
Լաձարին WhoScored.com կայքում
Լաձարին ՍՊԱԼ-ի պաշտոնական կայքում(չաշխատող հղում)
Լաձարին ՈՒԵՖԱ-ի պաշտոնական կայքում
Գյոկդաղ (լեռնաշղթա)

Անվան այլ կիրառումների համար տե՛ս՝ Գյոկդաղ (այլ կիրառումներ)Գյոկդաղ, Գյոգդաղ, Գյոգտաղ, Գյոյդաղ, լեռնաշղթա Ախալքալաքի սարահարթում, Ախալքալաքից հարավ-արևմուտք։ Սկսվում է Խանչալի լճի հարավարևմտյան ափին ընկած Խանչալի գյուղի մոտից և ձգվում է մինչև նախկին Արդահանի գավառի Զուրգանիս գյուղ՝ բաժանելով Ախալքալաքի և Արդահանի շրջաններն իրարից։ Համանուն գագաթն ունի 2789 մետր բարձրություն։


== Ծանոթագրություններ ==
Լեսնիկովո (գյուղ, Վաչսկի շրջան)

Լեսնիկովո (ռուս.՝ Лесниково), գյուղ Ռուսաստանի, Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շշի նետում

Շշի նետում (անգլ.՝ Water Bottle Flip Challenge, բառացի՝ Ջրի շշի նետման մարտահրավեր), մարտահրավեր, որի նպատակն է մասամբ ջրով լցված պլաստիկ շիշը նետել այնպես, որպեսզի այն պտտվելուց հետո ընկնի որևէ մակերեսի վրա ու մնա դրա վրա ուղիղ դիրքով։ Հնարքը միջազգային տարածում է ստացել 2016 թվականին, համացանցում տեղադրվում են բազմաթիվ տեսանյութեր, որոնք ցույց են տալիս այս զվարճանքի հետևորդների հաջողությունը։
Մարտահրավերը քննադատվել է հասարակական կարգը  խանգարելու պատճառ դառնալու համար։ Աշակերտների ծնողներն ու ուսուցիչները հիասթափություն են հայտնում նման պրակտիկայի ի հայտ գալու կապակցությամբ, ինչի արդյունքում խաղն արգելվել է աշխարհի մի շարք դպրոցներում։


== Պատմություն ==
Մարտահրավերը հայտնի է դարձել 2016 թվականին, երբ դեռահաս Մայքլ Սենատորեն համացանցում տեղադրել է մի վիրուսային տեսահոլովակ, որը նկարահանվել էր Ardrey Kell College-ում (Շառլոթ, Հյուսիսային Կարոլինա) տաղանդների շոուին մասնակցության շրջանակներում։ Նա սկսել էր պարապել դրանից մեկ տարի առաջ քիմիայի կաբինետում և հաջողությամբ տիրապետել էր այդ հնարքին։ Տեսահոլովակը վիրուսային տարածում է գտել, դրա օրինակով հոլովակներ են սկսել հրապարակել Միացյալ Նահանգներում, իսկ ավելի ուշ՝ ամբողջ աշխարհում։


== Նկարագրություն ==
Հնարքը ջրի պլաստիկ շիշը նետելն է։ Ջուրը զբաղեցնում է շշի միայն մի մասը, որը նետելիս պետք է պահել վերևի հատվածից։ Ճիշտ նետվելու դեպքում շիշը ուղղահայաց հարթությունում առնվազն մեկ ամբողջական պտույտ է կատարում և ընկնում ներքև։ Եթե ​​հնարքը հաջողված է, շիշը մնում է կանգնած։
Հնարքի հաջողությունը մեծապես կախված է հեղուկի ընտրված ծավալից. էմպիրիկորեն ապացուցվել է, որ օպտիմալ է շիշը լցնել իր ծավալի մոտ մեկ երրորդով։ Դեր է խաղում նաև շշի տեսակը, օրինակ՝ Deer Park Spring Water շշի դեպքում առաջադրանքն ավելի հեշտ է կատարել դրա՝ ավազի ժամացույցի ձևի շնորհիվ։
Հմտության բարձր մակարդակի հասնելուց հետո կազմակերպվում են մրցույթներ մասնակիցների միջև, օրինակ՝ հերթով շպրտել շիշը մինչև ընկնելը կամ շիշը դժվար հասանելի մակերեսի վրա դնել։ Ստեղծվելեն շշեր նետողների թիմեր և լիգաներ։ Երբեմն առաջադրանքը բարդացվում է և ավելացվում են լրացուցիչ պայմաններ՝ շիշը կանգնեցնել խցանի վրա, կառուցել շշերի «աշտարակ», միաժամանակ մի քանի շիշ նետել, շիշը նետել շարժման ընթացքում կամ շիշը նետել շարժվող առարկայի վրա, նետել ոչ ստանդարտ տարաներ և այլն։
Ամենից հաճախ խաղի մեջ օգտագործվում են ջրի մեկանգամյա օգտագործման պլաստիկ շշեր՝ դրանց հասանելիության պատճառով, սակայն հնարքը կարելի է կատարել այլ տարաներով։
Ֆիզիկական տեսանկյունից շշի թռիչքը հաշվարկելու համար անհրաժեշտ է հաշվի առնել հիդրոդինամիկայի, անկյունային արագացման, կենտրոնաձիգ ուժի և ձգողության օրենքները։
Այս հնարքը վերարտադրելու համար գրվել են մի քանի բջջային հավելվածներ, որոնցից մեկը՝ Bottle Flip 2k16-ը, առաջին ամսվա ընթացքում երեք միլիոն անգամ ներբեռնվել է օգտատերերի սարքերում։


== Ծանոթագրություններ ==


== Արտաքին հղումներ ==
Senior Talent Show Water Bottle Flip AK 2016 ՅուԹյուբում
Մեգեսհայմ

Մեգեսհայմ  (գերմ.՝ Megesheim), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 858 մարդ է (2010 թվականի դեկտեմբերի 31–ի տվյալներով)։ Զբաղեցնում է 12.53 կմ² տարածք։ Պաշտոնական կոդ՝ 09 7 79 180'։


== Ծանոթագրություններ ==


== Արտաքին հղումներ ==
Պաշտոնական էջ
Ալեգինի շրջան (Փենսիլվանիա)

Ալեգինի շրջան (անգլ.՝ Allegheny County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 1.930 կմ² է, բնակչությունը՝ 1.223.348 մարդ (2010 թ. տվյալներով)։ Շրջկենտրոնն է Պիտսբուրգ բնակավայրը։ Կազմավորվել է 1788 թ.։
Իոսիֆ Վոլոցկի

Իոսիֆ Վոլոցկի (ռուս.՝ Иосиф Волоцкий նոյեմբերի 14, 1440 - սեպտեմբերի 9, 1515, Volokolamsk, 1439 թվական, նոյեմբերի 14, 1515 թվական, սեպտեմբերի 19), ռուսական եկեղեցու սուրբ, դասվել է սրբերի շարքը, հիշատակի օրերը նշվում է սեպտեմբեր 9-ից (22) հոկտեմբերի 18-ը (31)։


== Կենսագրություն ==
Սերում է ազնվական ընտանիքից, ծառայության մեջ գտնվելով իշխան Բորիս Վոլոցկու մոտ։ Աստվածաբանի նախապապը՝ Ալեքսանդր Սանյան եղել է ծնունդով ուղղափառ Լիտվայից։ Մոսկովյան մեծ իշղանությունում Սանինները ղեկավարում էին Յազվիշե գյուղը, որը գտնվում էր Վոլոցկու իշխանությունում։ Իվանը առաջինը ընտանիքում կուսակրոն դարձավ, սակայն ավելի ուշ կուսակրոնությունը ընդունեցին նրա մյուս երեք եղբայրները, հայրը և երեք զարմիկները։ 8 տարեկանից սովորել է վանական Արսենիի  մոտ Վոլոցկիյի Խաչակրաց վանքում։ 1459 թվականին 20 տարեկան հասակում, իր ընկերոջ՝ Բորիս Կուտուզովի հետ միասին որոշեցին ընդունել կուսակրոնությունը։ Սանինը սկզբում ուղևորվեց Տվերի Սավին վանք, սակայն արագ լքում է այն, անցնում Բորովսկ՝ Պաֆնուտիյա Բորովսկու բնակատեղի, այստեղ ապրում է 18 տարի։ 1477 թվականին, Պաֆնուտյիի մահից հետո, հոգևորական Իոսիֆը նշանակվում է վանքի վանահայր։ Սակայն եղբայրների հետ կոնֆիլկտի պատճառով նա ստիպված թողնում է վանքը։ Վեճին է խառնվում Իվան III և 1479 թվականին նա կրկին վերադառնում է իր պաշտոնին, սակայն միևնույն ժամանակ որոշում է հիմնել իր սեփական Իոսիֆո-Վոլոկոլամսկի վանքը։ Իոսիֆը իր վանք էր ընդունում ուրիշ եկեղեցիների ձեռնադրվողներին։ Պահպանվել են հիշատակություններ, որ Իոսիֆը վանք էր ընդունում քաղցածներին,նա հանձնարարել էր քչացնել վանքի բոլոր ծախսերը և գումարը ծախսել հացի վրա։ Իոսիֆը ի սկզբանե օգտվում էր իշխան Բորիս Վոլոցկիյի աջակցությունից։ Իոսիֆը եղել է նրա որդու՝ Իվան Ռուզսկիյի կնքահայրը։ Հունիսի 1-ին նա վերադառնում է հայրենի իշխանություն, նա միանգամից ընտրում է շինարարներին և առաջին փայտե եկեղեցին սկսում են կառուցել հունիսի 1-ից, իսկ օգոստոսի 15-ին ավարտվում է։ Քարե եկեղեցու շինարարությունը ավարտվեց 5-6 տարվա ընթացքում, նկարազարդումները կատարել է սրբանկարիչ Դիոնիսին։
Կյանքի վերջին տարիներին ծանր հիվանդանում է։ Վախճանվել է 1515 թվականի սեպտեմբերի 9-ին։


== Գրական գործունեություն ==
Իոսիֆ Իգումենը տաղանդավոր եկեղեցական գրող էր։ Նա հանդիսանում է «Լուսավորիչ» գրքի և մի շարք գրվածքների հեղինակ։


== Գրականություն ==
Надгробное слово преподобному Иосифу Волоколамскому ученика и сродника его инока Досифея Топоркова. — М., 1865.
Житие преподобного Иосифа Волоколамского / сост. Саввою, еп. Крутицким. — М., 1865.


== Ծանոթագրություններ ==
Երաժշտական Հայաստան (հանդես)

«Երաժշտական Հայաստան», երաժշտական, մշակութային, գիտիտական, վերլուծական-տեղեկատվական եռալեզու ամսագիր։ Հրատարակում է Երևանի պետական կոնսերվատորիան 1998 թվականից։ Հրատարակչական խորհրդի անդամներ են Արմեն Սմբատյանը (հիմնադիր-նախագահ), Գոհար Շագոյանը (հիմնադիր-գլխավոր խմբագիր), Սերգեյ Սարաջյանը, Ժաննա Զուրաբյանը, Շահեն Շահինյանը, Արաքսի Սարյանը, Սվետլանա Սարգսյանը, Ռոբերտ Ամիրխանյանը, Մհեր Նավոյանը, Ռուբեն Տերտերյանը (Էկվադոր), Գրիգոր Փիթեճյանը (Նյու Յորք), Լիլիթ Երնջակյանը, Աննա Արևշատյանը և ուրիշներ։ 
Լուսաբանում է Հայաստանում, Արցախում, Սփյուռքում և աշխարհում տեղի ունեցող երաժշտական կարևոր իրադարձությունները, Երևանի պետական կոնսերվատորիայի գործունեությունը մշակութային կյանքում, հայ և օտարազգի ճանաչված երաժիշտների ելույթները Հայաստանի և աշխարհի բեմերում, տպագրում է մշակութային կապերին, հոգևոր երաժշտությանը, արվեստին
վերաբերող տեսական, քննադատական հոդվածներ, գրախոսություններ և այլ նյութեր։
Ընդգրկված է Հայաստանի բարձրագույն որակավորման հանձնաժողովի (ՀՀ ԲՈՀ) սահմանած դոկտորական և թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցուցակում։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Մրգասար

Մրգասար, լեռնագագաթ Հայաստանի Գեղարքունիքի մարզում, Վարդենիսի լեռներում, Աղնջաձոր գյուղից 9 կմ հարավ-արևելք։ Բարձրությունը՝ 2502 մետր։


== Ծանոթագրություններ ==
Խաչատուր Աբովյանի հուշարձան (Երևան, Աբովյան պուրակ)

Խաչատուր Աբովյանի հուշարձան, գտնվում է Երևանի կենտրոնում՝ Աբովյան փողոցի վերջնամասում՝ Աբովյան պուրակում, տեղադրվել է 1950 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Ճարտարապետ՝ ՀՀ ժողովրդական ճարտարապետ Գևորգ Թամանյան
Քանդակագործ՝ ՀՀ ժողովրդական նկարիչ Սուրեն Ստեփանյան


== Տվյալներ ==
Հուշարձանը կառուցված է բրոնզից և գրանիտից, բարձրությունը 9 մետր է։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Հուշարձանների տեղեկատվական շտեմարան(չաշխատող հղում)
Հազարից մի գիշեր

«Հազարից մի գիշեր» (ռուս.՝ «Одна ночь из тысячи»), ռեժիսոր Ալեքսանդր Գորլենկոյի ռուսական մուլտիպլիկացիոն ֆիլմ-հեքիաթ, որը նկարահանվել է 2004 թվականին Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ուսումնական կինոստուդիայում։
Ֆիլմը 2005 թվականին Սուզդալում մասնակցել է Անիմացիոն կինոյի բաց ռուսական փառատոնի մրցութային ծրագրին։


== Սյուժե ==
Սև մոգը կախարդության և նենգության շնորհիվ վերցրել էր Բաղդադի իշխանությունը։ Գուշակը կանխագուշակում է, որ Ֆաթիմա անունով աղջիկը նրա մահվան պատճառը կդառնա։ Կախարդը հրամայում է ծառաներին ազատվել նրանից։ Բայց Ֆաթիման հրաշքով փրկվում է և ձեռք է բերում յուրահատուկ ընկերներ։ Միասին նրանք ուղևորվում են Բաղդադ և հաղթում Սև մոգին ու նրա ծառաներին։ Բայց դա եզրափակումը չէր, այլ նոր պատմությունների սկիզբը…


== Հեղինակներ ==


== Մուլտֆիլմի մասին ==
Սա «Հազար ու մի գիշեր» գրքի էկրանավորումը չէ, այլ յուրահատուկ պատմություն՝ ոգեշնչված կոմպոզիտոր Դավիթ Թուխմանովի և բանաստեղծ Յուրի Էնտինի համատեղ գործը, որը մի քանի տարի դրանից առաջ թողարկել էր «արևելյան» երգերի հավաքածու։ Գորլենկոն գեղեցիկ ֆիլմ է նկարահանել։ Նրա ոճը նկատելիորեն տարբերվում է նկարված դասական անիմացիայից, գույները բնական են։


== Ծանոթագրություններ ==


== Արտաքին հղումներ ==
Одна ночь из тысячи մուլտֆիլմը «Անիմատոր.ռու» կայքում
Շոշ (քաղաք, Իրան)

Անվան այլ կիրառումների համար տե՛ս՝ Շոշ (այլ կիրառումներ)Շոշ (պարսկերեն՝ شوش, Շուշ, եբրայերեն՝ שושן‎, Շուշան), հնագույն քաղաք, հնագույն Էլամ պետության մայրաքաղաքը։ Ավերակները գտնվում են Իրանում՝ Դեզֆուլ քաղաքից 20 կմ հարավ-արևելք, Կերքեի Շաուր վտակի ստորին հոսանքի աջ ափին (Խուժիստանի նահանգ)։ Պեղել են ֆրանսիացի հնագետները (1884-1886 թթ. Մ․ Դյոլաֆուան, 1889-1913 թթ.՝ Ժակ դը Մորգանը, 1946 թվականից՝ Ռ․ Գիրշմանը)։ Քաղաքատեղին հիմնականում ընդգրկում է չորս զանգվածեղ կավե բլուր՝ տարբեր ժամանակաշրջանների մշակութային շերտերով։ Ամենավաղ՝ էնեոլիթյան շերտում (մեր թվարկությունից առաջ 4-րդ հազարամյակի 1-ին կես) հայտնաբերվել են պարսպապատ երկրագործական բնակավայրի մնացորդներ, զարդանկարներով (թևավոր առյուծ, գառնանգղ, գիշատիչ թռչուն, քարայծ և այլն) խեցեղեն, քարե և պղնձե առարկաներ, կնիքներ։ Հաջորդ շերտերի ուսումնասիրությունները ցույց են տալիս բնակավայրի անընդմեջ աճը, մետաղամշակության առաջընթացը, նախաելամական պատկերային գրության և մոնումենտալ ճարտարապետության առաջացումը։ Թագավորների դամբարանները, աշխատանքի բազմաթիվ գործիքները, ոսկե առարկաները վկայում են, որ մեր թվարկությունից առաջ հազարամյակում Շոշը եղել է առևտրական և քաղաքական նշանավոր կենտրոն՝ կազմավորված վաղ դասակարգային հասարակությամբ։ Մեր թվարկությունից առաջ 3-րդ հազարամյակի 2-րդ կեսից մինչև մեր թվարկությունից առաջ 7-րդ դարի վերջը Շոշը եղել է Էլամի մայրաքաղաքը։ Այդ շրջանին են վերաբերում էլամական արվեստի նշանավոր ստեղծագործություններ և Միջագետք կատարած արշավանքի ընթացքում ավարառված մի շարք հուշարձաններ (Համմուրաբիի օրենքները և Նարամսինի կոթողները)։ Գլուխգործոց է Ունտուշ-Նապիրիշ թագավորի (մ.թ.ա. 13-րդ դարում) կնոջ՝ Նապիր-Ասուի բրոնզե անդրին (1800 կիլոգրամ)։ Մ.թ.ա. 645 թ. Շոշը կողոպտել և տաճարներն ավերել են ասորեստանցիները։ Էլամի նվաճումից (մ.թ.ա. 538 թ.) հետո Շոշը դարձել է Աքեմենյանների ձմեռային նստավայրը։ Ալեքսանդր Մակեդոնացու նվաճումներից հետո (մ.թ.ա.4-րդ դարում) Շոշն ստացել է հունական պոլիսի կառուցվածք։  Շոշում հետագա հայտնագործությունները վերաբերում են 9-10-րդ դարերին։ Գիտական կարևոր արժեք ունեն Շոշում հայտնաբերված սեպագիր արձանագրությունները (աքքադական Նարամսին թագավորի հետ կնքված պայմանագիրը, էլամական թագավորների արձանագրությունները, տնտեսական և իրավական բնույթի փաստաթղթեր)։
Ելյաթանդաղ

Ելյաթանդաղ, լեռ Թուրքիայում, Արդահանի սարահարթում։ Բարձրությունը՝ 2425 մետր։


== Ծանոթագրություններ ==
Գեորգ Լյուդվիգ ֆոն Մաուրեր

Գեորգ Լյուդվիգ ֆոն Մաուրեր (գերմ.՝ Georg Ludwig von Maurer, նոյեմբերի 2, 1790(1790-11-02), Էրպոլցհայմ, Freinsheim, Bad Dürkheim (district), Ռայնլանդ Պֆալց - մայիսի 9, 1872(1872-05-09), Մյունխեն, Գերմանական կայսրություն), գերմանացի պատմաբան, համայնքային տեսության հիմնադիր, իրավագիտության պրոֆեսոր Մյունխենի համալսարանում (1826)։
1832-1834 թվականներին հունական թագավոր Օթոն Բավարացու խնամակալներից էր։ 1847 թվականին բավարական կառավարության ղեկավարն էր (արտաքին գործերի և արդարադատության նախարար)։ Քաղաքական համակրանքը սահմանադրական միապետության կողմն էր, որը ըստ Մաուրերի պետք է հիմնվեր գերմանացիներին հարազատ համայնքային սկզբունքների վրա։ Մաուրերը գերմանական ժողովրդի պատմության ելակետը համարել է սոցիալական այն կարգը, երբ տիրապետել են հողի կոլեկտիվ սեփականությունն ու նրա համատեղ մշակումը, չի եղել պետություն, իսկ հասարակական գործերը տնօրինել են մարկային (համայնքային) կազմակերպությունները՝ հիմնվելով բոլոր ազատ մարդկանց հավասարության և իրավահավասարության վրա։ 


== Ծանոթագրություններ ==
Քրիստինե Պեպելյան

Քրիստինե Պեպելյան (ապրիլի 22, 1980(1980-04-22), Երևան, Հայկական ԽՍՀ, ԽՍՀՄ), հայ փոփ երգչուհի։


== Կենսագրություն ==
Ծնվել է Երևանում՝ 1980 թվականի ապրիլի 22-ին։
1997 թվականին ավարտել է Սպենդիարյանի անվան երաժշտական դպրոցի ջութակի դասարանը։ 1997-2003 թվականներին սովորել է Հայաստանի Երգի պետական թատրոնում։ 2005 թվականին ընդունվել է Երևանի պետական կոնսերվատորիայի ջազ-վոկալ բաժինը։
Աշխատել է Հայաստանի Հանրային Հեռուստաընկերությունում և վարել «Կինկոմ» հաղորդումը, «Շանթ» հեռուստաընկերությունում՝ «Հայսուպերսթար 3» նախագիծը, «Արմենիա» հեռուստաընկերությունում` «Բարի լույս, հայեր» առավոտյան հաղորդաշարը։
2013 թվականին եղել է Հայաստանի ձայնը նախագծի երաժշտական մարզիչ։
Հյուրախաղերով և մենահամերգներով եղել է աշխարհի բազմաթիվ երկրներում։ Թողարկել է 3 ձայնասկավառակ, 2 տեսասկավառակ, նկարահանել է 15 տեսահոլովակ։


== Սկավառակագրություն ==
2004 - Որ հիշես
2005 - About Me
2007 - Live in Concert
2009 - The Best
2010 - New Hits
2011 - The Best Of
2013 - Շնորհակալ եմ
2014 - Live Concert in Yerevan


== Մրցանակներ ==
2003 թվականին Հայաստանի Ազգային երաժշտական մրցանակաբաշխության ժամանակ արժանացել է «Տարվա հայտնություն» մրցանակին։
Արժանացել է բազմաթիվ մրցանակների, պատվոգրերի Երևանում, Մոսկվայում, Լոս Անջելեսում՝ «Լավագույն երգ», «Տարվա հիթ», «Լավագույն երգչուհի»։
2004 և 2005 թվականներին ճանաչվել է «Տարվա լավագույն երգչուհի» Հայաստանի Ազգային երաժշտական մրցանակաբաշխության ժամանակ։
2005 թվականին Լոս Անջելեսում Ֆլորա Մարտիրոսյանի հետ կատարած դուետը արժանացել է «Լավագույն դուետ» մրցանակին


== Ծանոթագրություններ ==
Ժերար դը Ռիդֆոր

Ժերար դը Ռիդֆոր (ֆր.՝ Gerard de Ridefort; մոտ 1141, Ֆլանդրիա — 1189 թ. հոկտեմբերի 4, Աքքա, Պաղեստին — Տաճարականների միաբանության Մեծ մագիստրոս սկսած 1184 թ. հոկտեմբերից մինչև 1189 թ. հոկտեմբերի 4։


== Մինչև մագիստրոս ընտրվելը ==
Ծնվել է 1141 թվականին Ֆլանդրիայում, Սուրբ Երկիր է գնացել 1170-ականներին (մինչև 1740 թ.)։ Սկզբնական շրջանում ծառայել է Տրիպոլիի կոմս` Ռայմոնդ III-ի մոտ, սակայն կոմսի հետ վիճաբանությունից հետո լքել է կոմսությունը և ծառայության անցել արքայի մոտ։ 1179 թ. Բալդուին IV-ի հրամանով նշանակվել է թագավորության մարշալի կոչումին։ Հետագայում անդամագրվում է Տաճարականների միաբանությանը և ստանձնում մագիստրոսի գլխավոր խորհրդատուի կոչումը։ 1184 թ. ընտրվում է միաբանության մագիստրոս։


== Մեծ մագիստրոս ==
Ըստ ժամանակակիցներից ստացած տեղեկությունների Ժերար դը Ռիդֆորը շուտ բռնկվող բնավորություն ուներ և հաճախ չմտատծված քայլեր էր կատարում։ Նա Սալահ ալ-Դինի դեմ պատերազմելու գլխավոր կողմնակիցներից էր, և շատ կտրուկ էր վերաբերվում նրա հետ հաշտություն կնքելու փորձերի վերաբերյալ։ Բացի դրանից նա վատ հարաբերությունների մեջ էր Հիվանդախնամների միաբանության մագիստրոսի և մի շարք ազնվականների հետ։ Սակայն նա նաև հայտնի էր իր հռետորական ունակություններով և կարողանում էր բոլորին մտափոխ անել իր օգտին։
1187 թ. դը Րիդֆորը գլխավորում է տաճարականներին Սալահ ալ-Դինի դեմ խաչակիրների արշավանքի ժամանակ։ Համարվում է, որ հենց նա եղել Հաթթինում մարտ մղելու մտքի հեղինակը, հետագայում այս միտքը խաչակիրների համար արժեցավ հաղթանակ։
Հաթթինի ճակատամարտում բոլոր տաճարականները, կամ սպանվեցին, կամ գերեվարվեցին` հետո մահապատժի ենթարկվեցին նա նույնպես գերեվարվեց, սակայն նա միակն էր ում չսպանեցին։ Գերության ժամանակ նա հրաման ուղարկեց Գազայի և մի շարք այլ ամրոցների տաճարականներին հանձնել իրենց ամրոցները։ Այս հրամանից հետո տաճարականները այլևս պարտավոր չէին ենթարկվել դը Րիդֆորին։ Նրա հեղինակությունը ընկել իր, իսկ ասպետների շրջանում, քանի որ միայն այն փաստը, որ նա գերեվարվել է և ողջ է մնացել արդեն հակասում էր միաբանության կանոնադրությանը, բացի դրանից տաճարականների մոտ սկսեցին լուրեր շրջանառվել, որ իրենց առաջնորդը հանուն իր կյանքը փրկելու դավանափոխ է եղել՝ և իսլամ է ընդունել։
Գերությունից ազատվելուց հետո, փորձում է վերականգնել իր բարի համբավը և մասնակցում է մուսուլմանների դեմ մղվող բոլոր մարտերին, սակայն 1189 թ. հոկտեմբերի 4-ին Աքքայի պաշարման ժամանակ դարձյալ գերեվարվում է, և գլխատվում։


== Գրականություն ==
Brevis Regni Ierosolymitani Historia, in Annali Genovesi di Caffaro e de’ suoi Continuatori, ed. Luigi Tommaso Belgrano (Fonti per la Storia d’Italia, no. 11), vol. 1 (Genoa, 1890), pp. 127–49.
De Expugnatione Terræ Sanctæ per Saladinum Libellus, in Ralph of Coggeshall, Radulphi de Coggeshall Chronicon Anglicanum, ed. Joseph Stevenson (London, 1875).
Peter W. Edbury, The Conquest of Jerusalem and the Third Crusade: Sources in Translation. Ashgate, 1996. [Old French Continuation of William of Tyre; this edition includes translation of Urban III's letter on the battle of Cresson.]


== Ծանոթագրություններ ==
Ժամանակի թակարդում

«Ժամանակի թակարդում» (անգլ.՝ Timeline), ռեժիսոր Ռիչարդ Դոների ֆիլմերից, որի գլխավոր դերերը մարմնավորում են Պոլ Ուոքերը, Ֆրենսիս Օ’Կոնորը, Ջերարդ Բաթլերը, Բիլի Կոնոլին, Դևիդ Տյուլիսը, Աննա Ֆրիլը, Նիլ ՄակԴոնաֆը, Մեթ Կրևենը, Իտեն Էմբրին, Մայքլ Շինը։


== Սյուժե ==
Մոտ ապագայում մարդկությունը մեծ տեխնիկական նվաճումների է հասնում։ Տվյալները փոխանցվում են ակնթարթորեն առանց որևիցե իսկ հաղորդալարի։ Համակարգիչները ներդրվում են մոլեկուլների մեջ։ Պատմության ամեն մի վայրկյան կարելի է վերարտադրել և գիտնականներին հաջողվում է ստեղծել մի մեքենա, որի միջոցով կարելի է հայտնվել ХІV դարի Ֆրանսիայում։ Բայց նմանատիպ ճանապարհորդությունը լի է բազում վտանգներով։


== Դերերում ==


== Ծանոթագրություններ ==


== Արտաքին հղումներ ==
Ժամանակի թակարդում(անգլ.) ֆիլմը Internet Movie Database կայքում
«Ժամանակի թակարդում»(ռուս.) ֆիլմը ԿինոՊոիսկ կայքում։
Զերնովոե (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ ԶերնովոեԶերնովոե (ուկրաիներեն՝ Зернове, Ղրիմի թաթարերեն՝ Yaqub), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Յագմուրչա։
2001 թվականի տվյալներով Զերնովոե գյուղում բնակվում էր 1 383 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)